Twee dood, 9 beseer in N12-botsingFoto: ER24 Werner Vermaak, kommunikasiebestuurder van ER24, het gesê paramedici is net voor 14:00 na die toneel ontbied. “Vier voertuie wat in die botsing betrokke was, was oor die toneel versprei. ŉ Man is naby een van die voertuie gevind. Hy het reeds aan sy veelvuldige beserings beswyk,” het Vermaak gesê. Nog ŉ man was in ŉ kritieke toestand in een van die voertuigwrakke vasgekeer. Paramedici het hom uit die wrak bevry en dadelik noodbehandeling toegepas. Hy is egter kort daarna op die toneel oorlede. “Vyf mense het matige beserings opgedoen. Hulle is op die toneel behandel en later na nabygeleë hospitale geneem,” het Vermaak gesê. Hy het gesê nog vier mense het ligte beserings opgedoen, maar wou nie na ŉ hospitaal geneem word nie. Die oorsaak van die ongeluk word ondersoek.